b"\n_START_ARTICLE_\nIlla de Los Estados\n_START_SECTION_\nHist\xc3\xb2ria\n_START_PARAGRAPH_\nL'illa va ser descoberta el 25 de desembre de 1615 per Jacob le Maire i Willem Schouten. La van anomenar Staten Landt (Terra dels Estats) en honor als Estats Generals, el parlament de les Prov\xc3\xadncies Unides dels Pa\xc3\xafsos Baixos._NEWLINE_El 1884 es va inaugurar el far San Juan del Salvamento aquest far es va con\xc3\xa8ixer amb el nom de Far de la fi del m\xc3\xb3n i es diu que va inspirar Jules Verne pel seu llibre Le Phare du bout du monde, publicat el 1905.\n_START_SECTION_\nGeografia\n_START_PARAGRAPH_\nOcupa una superf\xc3\xadcie de 534\xc2\xa0km\xc2\xb2 i t\xc3\xa9 moltes badies. El punt m\xc3\xa9s alt es troba a 823;metres i es considera la darrera promin\xc3\xa8ncia de la serralada dels Andes. Hi plou molt, uns 2.000 litres a l\xe2\x80\x99any.\n_START_SECTION_\nFlora i fauna\n_START_PARAGRAPH_\nIlla de los Estados est\xc3\xa0 coberta per densos boscos baixos de Nothofagus (faig del sud). La vida animal es compon de ping\xc3\xbcins, orques, foques, gavines, cormorans i animals introdu\xc3\xafts per l\xe2\x80\x99home com c\xc3\xa9rvols i cabres. Hi ha una de les col\xc3\xb2nies m\xc3\xa9s la sud de ping\xc3\xbcins magall\xc3\xa0nics. A finals del segle\xc2\xa0xviii aquesta illa havia estat una estaci\xc3\xb3 de processament de greix de foca."